490 



succosi, scandentes, ramis lateralibus. Folia altcrna, peliolata, 

 simplicia, palmatinervia, saepissime palmalim divisa, v. intcgra, 

 angulata aut lobata, basi plerumque cordata, taetu plus minus 

 aspera. Cirrhi e stipula laterali abortiva, solitarii, simplices v. 

 ramosi, spiraliter torti. Flores imperfecti, monoici v. dioici, 

 rarissirae perfecti, in pedunculis axillaribus solitarii, fasciculati, 

 paniculati v. racemosi, albi, flavi aut rarius rubri. Calyx tubo 

 cum germine connato, plus minus elong-ato, interdum supra ger- 

 men producto, in staminigeris abbreviato, ut plurimum campanu- 

 lato, limbi plus minus manifeste quinquedentati v. quinquelobi 

 lobis aestivatione imbricatis. Corollae petala quinque, calycis 

 limbo inserta, ejusdem dentibus v. lobis alterna, libera aut sae- 

 pissime coalila et simul calyci adnata, ejusdemque limbo quasi 

 continua, corollam gamopetalam rotatam v. campanulatam, quin- 

 quelobam, lobis integris v. interdum fimbriatis sistentia. Sta- 

 mina imae corollae v. calycis basi inserta, petalis alterna, ple- 

 rumque quinque, rarius tria v. duo, nunc libera, nunc monadelpha, 

 V. saepius per paria connata, ita ut quatuor per paria cohaereant, 

 quintum maneat liberum. Filamenia brevia, crassa, apice con- 

 tinuo in connectivum rectum v. sinuato-flexuosum transeuntia. 

 Antherae extrorsae, uni-biloculares, loculo lineari, connectivi 

 margini adnato, recto v. juxta ejusdem gyros flexo, saepe lon- 

 gissimo, interdum in annulum polliniferum confluentes, longitu- 

 dinaliter dehiscentes. Germen inferum, ' rarissime uniloculare, 

 gemmula unica, ex apice lociili pendula foetum, plerumque e 

 carpophyllis Iribus v. quinque compositum, carpidiis usque ad 

 axim idealem involutis, iterumque revolutim porrectis, marginibus 

 gemmuliferis parietem attingentibus sex-decemloculare, seplis al- 

 ternis sterilibus, alternis angulo parietali utrinque gemmuliferis, 

 saepissime septis primariis e carpophyllorum marginibus introflexis 

 obsoletis tri-quinqueloculare, v. secundariis pariter obliteratis 

 uniloculare, trophospermiis parietalibus tribus v. quinque, gemi- 

 natis. Gemmidae plurimae, pluriseriatae, horizontales, anatropae. 

 Stylus terminalis, brevis, trifidus v. tripartitus ; stigmatibus in- 

 crassatis, lobatis v. fimbriatis. Bacca (pepo) carnosa v. sicca, 

 tri-quinquelocularis, v. saepissime seplis in pulpam resolutis uni- 

 locularis, trophospermiis parietalibus polyspermis, indehiscens v. 

 rarius subvalvatim elastice dehiscens aut operculo aperta, raris- 

 sime typice unilocularis, sicca, monosperma. Semina horizon- 

 talia (rarissime unicum pendulum), plerumque compressiuscula, 

 funicnlo brevi, epidermide aquosa, distenta, demum exsiccala, 

 membranacea, integumento membranacco v. subcorneo, saepe 

 margine incrassato cincto. Embryo cxalbuminosus, orthotropus; 

 cotyledonibus foliaceis, venosis, radicula brevi, hilum attingente, 

 cenlrifuga, plunmla diphylla. 



